KOMENTE TË PËRGJITHSHME

Mbi raportin e monitorimit të Drejtorisë së Përgjithshme të Arkivave 
për vitin 2021
1. Karakteristikat kryesore të shpenzimeve.

Drejtoria e Përgjithshme e Arkivave, për vitin 2021, administron dhe menaxhon fondet publike sipas një programi të miratuar, e konkretisht:

1. Programi “Planifikim, menaxhim administrim”

Në fund të vitit 2021 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:

                                                                                                        % e realizimit 

                                                                                                                           kundrejt buxhetit vjetor

1. Programi “Planifikim, menaxhim administrim”                             98.4
 Totali i DPA                                                                          
       98.4
Duke gjykuar vetëm mbi realizimin në vlerë të shpenzimeve të përgjithshme të këtij institucioni konstatojmë një performancë shumë të mirë në realizimin e tyre. 
Sipas zërave përbërës të shpenzimeve, situata në fund të vitit 2021  paraqitet e tillë:

                                                                                Në mijë lekë
	Planifikim, menaxhim administrim
	Plani me ndryshime
	Fakti
	% e realizimit

	Shpenzime korrente
	186,800
	182,572
	97.7

	Shpenzime kapitale
	95,000
	94,837
	99.8

	Totali i DPA-së
	281,800
	277,408
	98.4


Lidhur me këtë institucion evidentohet një performancë shumë e mirë në realizimin e shpenzimeve korrente prej 97.7%, ndërsa për shpenzimet kapitale realizimi rezulton 99.8 % e planit.
2. Krahasimi i të dhënave faktike, të raportit të institucionit me të dhënat e thesarit, për të njëjtën periudhë raportuese.

                                                                                                       Në mijë lekë
	Programi
	Shpenzime korrente
	Shpenzime kapitale
	Totali i shpenzimeve

	
	IB
	Thesari
	Dif.
	IB
	Thesari
	Dif.
	IB
	Thesari
	Dif.

	01110
	182,666
	182,572
	94
	94,837
	94,837
	0
	277,503
	277,408
	94

	Totali i DPA
	182,666
	182,572
	94
	94,837
	94,837
	0
	277,503
	277,408
	94


Ashtu siç shikohet edhe nga tabela e mësipërme, të dhënat e paraqitura nga DPA për përgatitjen e raportit të monitorimit të shpenzimeve për vitin 2021, nuk përputhen plotësisht me të dhënat e nxjerra nga sistemi i thesarit. Kjo diferencë kryesisht rezulton në vlerën faktike të raportuar për të ardhurat jashtë limiti që nga SIFQ rezultojnë 4,815 mijë lekë dhe jo 4,919 mijë lekë.
3. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë vitit 2021, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:

                                                                                             Në mijë lekë
	Programet
	Buxheti fillestar 2021
	Buxheti me ndryshime
	Diferenca

	Planifikim menaxhim administrim
	281,000
	281,800
	800

	Totali i DPA
	281,000
	281,800
	800


Sikurse shohim ka diferencë ndërmjet buxhetit fillestar dhe buxhetit me ndryshime për vitin 2021, për DPA-në. Kjo shifër rakordon me shtesën e vendosur në dispozicion për fondin e veçantë.
4.  Komente:

· Raporti i monitorimit të Drejtorisë së Përgjithshme të Arkivave është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 
· Raporti i monitorimit të DPA është i shoqëruar me të gjithë setin përkatës sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore” dhe me analizën narrative që jep informacion të detajuar lidhur me ecurinë e shpenzimeve buxhetore si edhe produkteve / projekteve. 

· Në raportin e monitorimit të raportuar nga DPA janë përfshirë të ardhurat por kjo vlerë nuk korrespondon me atë që rezulton në SIFQ për periudhën vitin 2021 dhe nuk jepet asnjë informacion lidhur me përdorimin e tyre.
· Në analizën narrative nuk është bërë pjesë përcaktimi i pikës 148 të Udhëzimit nr.1, datë 10.01.2022 “Për zbatimin e buxhetit të vitit 2022”, më poshtë cituar:

“Për plotësimin e anekseve të raporteve të monitorimit për vitin 2021 si dhe ato periodike dhe vjetore të vitit 2022, strukturat përgjegjëse për monitorimin e buxhetit dhe monitorimin e investimeve publike, në strukturat përgjegjëse për buxhetin në ML/IB, të dhënat do t’i sigurojnë nga raportet përkatëse të modulit të Monitorimit të Buxhetit dhe Portofolit të Projekteve (BPPM), në sistemin AFMIS. Këto të dhëna duhet të jenë të njejta me të dhënat e strukturave buxhetore përkatëse në Sistemin Informatik Financiar të Qeverisë (SIFQ). Nëse nuk janë të barabarta, kjo duhet të evidentohet nga ana e ML/IB në relacionin shoqërues të raporteve të monitorimit,  ku të jepen shpjegimet përkatëse. Gjithashtu në relacion duhet të evidentohen të gjitha problematikat që lidhen me përdorimin e raporteve të modulit të Monitorimit të Buxhetit dhe Portofolit të Projekteve (BPPM) me formatin apo përmbajtjen e tyre.

· Drejtoria e Përgjithshme e Arkivave nuk ka publikuar në faqen e internetit raportin e monitorimit për vitin 2021 në linkun : https://arkiva.gov.al/programi-i-transparences/
